Diari Oficial de la Generalitat Valenciana


Sumari del DOGV 6816, del 11-07-2012 (2012/6346)

Notificació de la sentència dictada en el procediment de peça de mesures provisionals coetànies número 679/2011.
----------------------------------------------------------------------------------------------------------------

### Dades del document

Número de DOGV
:   6816

Data del DOGV
:   11-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6346


Organisme emissor
:   Jutjat de Primera Instància Número 3 de Quart de Poblet

Tipus de document
:   Edicte

Notificació de la sentència dictada en el procediment de peça de mesures provisionals coetànies número 679/2011. [2012/6346]  
Peça de mesures provisionals coetànies 000679/2011  
Demandant: Sonia Prior Bonilla.   
Procuradora: Amparo Royo Blasco.   
Demandat: Ramón Antonio Talens García.  
José Víctor Sanz Gordón, secretari del Jutjat de Primera Instància i Instrucció número 3 de Quart de Poblet, faig saber:  
Que en este Jutjat a càrrec meu se seguixen actuacions, a instàncies de Sonia Prior Bonilla, de la procuradora Amparo Royo Blasco, contra Ramón Antonio Talens García, en què, per mitjà de la interlocutòria de 22 de desembre de 2011, he acordat, com ho verifique, notificar la sentència dictada en les actuacions indicades al demandat en parador desconegut.  
La part dispositiva de la sentència indicada és la següent:  
  
«Part dispositiva  
Estime parcialment la demanda presentada per la Sra. Royo Blasco, procuradora, en nom i representació de Sonia Prior Bonilla, contra Ramón Antonio Talens García, i dispose l'adopció de les mesures provisionals següents:   
1. S'atribuïx la guarda i custòdia dels fills menors a la mare, mentres que l'exercici de la pàtria potestat és compartit entre els dos progenitors.  
2. S'establix un règim de visites a favor del pare de dilluns i dimecres, des de les 17.00 hores, en què els arreplegarà al col·legi, fins a les 20.00 hores, en què els tornarà al domicili matern. Este règim regirà també durant els períodes de vacacions escolars dels menors.  
  
El pare es podrà comunicar telefònicament amb els menors tots els dies. Així mateix, qualsevol dels progenitors tindrà dret durant el temps que el fill estiga disfrutant de vacacions amb l'altre a mantindre conversacions telefòniques amb ell, per a la qual cosa, si això fóra necessari, se l'informarà prèviament del número de telèfon on puga localitzar-lo o, si no fóra possible, procurarà el progenitor la comunicació del fill amb l'altre progenitor per mitjà de telefonada.   
3. El pare abonarà a la mare, en concepte de pensió d'aliments a favor dels seus dos fills menors, la quantitat de 250 euros/mes per cada un (500 euros/mes en total), quantitat que ingressarà en el compte corrent que amb esta finalitat designe la mare, per mesos anticipats i dins dels cinc primers dies de cada mes i en les 12 mensualitats de l'any. Esta quantitat s'actualitzarà anualment segons la variació percentual anual que experimente l'índex de preus al consum aprovat per l'Institut Nacional d'Estadística o l'organisme que el substituïsca.  
Els gastos extraordinaris necessaris dels menors, com ara metges no coberts per la Seguretat Social o assegurança privada, d'ortodòncia, d'ortopèdia, psicològics, òptics, etc., seran abonats per mitat entre els dos progenitors, sense necessitat de justificació documental prèvia del gasto, mentres que els gastos extraordinaris no necessaris, com ara activitats extraescolars, seran satisfets per mitat, sempre que hi haja acord mutu de les parts en la realització o, si no n'hi ha, autorització judicial i sempre amb la justificació prèvia documental del gasto.   
  
4. Es fixa a càrrec del pare, i en concepte de contribució a l'alçament de les càrregues familiars, la quantitat de 500 euros/mes, amb què es farà efectiva, entre altres gastos, la mitat del préstec hipotecari que grava la vivenda familiar, la mitat del qual incumbix al demandat. Esta quantitat, igualment, s'ingressarà en el compte corrent que amb este fi designe l'esposa.   
5. Mentres els menors estiguen amb la mare, esta facilitarà el contacte necessari dels menors amb els avis materns. Així mateix, la mare, com a detentora de la guarda i custòdia, haurà de facilitar el contacte i la comunicació deguda dels menors amb els avis paterns.  
6. S'atribuïx l'ús i gaudi del domicili familiar i del parament domèstic a la mare i els fills, sota la guarda dels quals queden, per ser l'interés més necessitat de protecció.  
No és procedent dictar altres mesures, i les que es dicten ho són sense perjuí del que s'acorde en la sentència definitiva.  
Contra esta resolució no es pot interposar cap recurs.  
No és procedent un pronunciament especial quant a les costes.  
Així, per esta interlocutòria, ho mane i firme.»  
I perquè servisca de notificació de la sentència a Ramón Antonio Talens García, en parador desconegut, s'expedix esta notificació.  
  
Quart de Poblet, 7 de juny de 2012.- El secretari: José Víctor Sanz Gordón.